Folketing
1997-12-09

Lovforslaget her er af rent teknisk art, og det handler - som hr. Aage Frandsen ganske rigtigt siger - om at rette op på nogle af de ting, som ikke er kommet med i det første forslag om den tvungne ATP-opsparing, nemlig at der kan opkræves en feriegodtgørelse af opsparingen, og at a-kasserne får lov til at trække opsparingen i understøttelsen samtidig med ATP-indbetalingen. Det Radikale Venstre kan støtte forslaget.